আমেরিকার ১৭টি অঙ্গরাজ্যে ভোটগ্রহণ চলছে। এ অঙ্গরাজ্যগুলো হলো: ফ্লোরিডা, ডেলাওয়ার, ইলিনয়, জর্জিয়া, লুইজিয়ানা, মিশৌরি, ম্যসাচুসেটস, ম্যারিল্যান্ড, মিশিগান, নিউ হ্যাম্পশায়ার, পেনসিলভানিয়া, রোড আইল্যান্ড, সাউথ ক্যারোলাইনা। এছাড়া টেনেসি অঙ্গরাজ্যের কিছু অংশে ভোটগ্রহণ শুরু হয়েছে। গার্ডিয়ান এ খবর দিয়েছে। এদিকে সিএনএন’র সর্বশেষ ভোট মানচিত্র অনুযায়ী, ইলেকটোরাল কলেজগুলোর হিসাবে রিপাবলিকান প্রার্থী ডনাল্ড ট্রাম্পের চেয়ে শক্ত অবস্থানে রয়েছেন তার ডেমোক্রেটিক প্রতিদ্বন্দ্বী হিলারি ক্লিনটন। এছাড়া সামগ্রিক পপুলার ভোটের হিসাবেও তিনি এগিয়ে। সিএএন’র গড় জরিপ অনুযায়ী, হিলারি ৪৬ শতাংশ সমর্থন নিয়ে এগিয়ে আছেন। ট্রাম্পের ঘরে আছে ৪২ শতাংশ ভোট।